Det kan jeg godt forstå, maven er et særligt sted at modtage massage. Den type mave massage jeg arbejder med i Womb Massage arbejder nænsomt og langsomt i møde med eventuelle spændinger. Derudover vil massagen også føles afslappende og nænsom. Jeg tjekker ind med dig undervejs og fortæller dig når jeg langsomt bevæger mig ind på et spændt punkt. Ligesom du f.eks. kan have en øm spænding i nakken kan du også have spændinger i maven der føles ømme når vi arbejder direkte på dem. Mange beskriver massagen af et spændt punkt som noget der gør ondt på en rar og forløsende måde. Jeg arbejder traumeinformeret og med nervesystemet i centrum, så vi tilpasser din behandling til netop dig og din krop.